Държавен вестник, бр. 109, 2024 г., стр. 17

БРОЙ  109	
Д Ъ Р Ж А В Е Н  В Е С Т Н И К 	
СТР.  17   
не по-късно от три седмици след вземане на 
решението.
Чл. 8. (1) Управителният съвет заседава ре­
довно 8 пъти годишно или извънредно по пред­
варително публикуван дневен ред на интернет 
страницата на Фонда. Дневният ред се определя 
от министъра на културата по предложение 
на изпълнителния директор. Материалите за 
дневния ред се предоставят на членовете на 
Управителния съвет най-късно пет дни преди 
заседанието.
(2) По решение на всички присъстващи на 
заседанието членове дневният ред може да бъде 
допълван с процедурни въпроси. Предложенията 
се приемат с мнозинство повече от половината 
от присъстващите членове.
(3) Управителният съвет заседава в присъст­
вието на две трети от състава си. Решенията се 
вземат с явно гласуване и с мнозинство повече от 
половината от общия брой на неговите членове.
(4) Изпълнителният директор участва в 
заседанията на Управителния съвет със съве­
щателен глас.
(5) Управителният съвет може да заседава 
неприсъствено или чрез технически средства 
за дистанционна връзка. Решенията се вземат 
с мнозинство повече от половината от общия 
брой на всички негови членове.
(6) Управителният съвет може да заседава 
и по искане на повече от половината свои 
членове. За свикване на заседание по иници­
атива на членовете на Управителния съвет се 
прави писмено предложение до председателя 
на Управителния съвет.
Чл. 9. (1) За заседанията на Управителния 
съвет се води протокол за взетите решения, който 
се подписва от председателя на Управителния 
съвет и от съставителя на протокола. Прото­
колите и приложенията към тях се съхраняват 
от изпълнителния директор и се публикуват на 
интернет страницата на Фонда до три дни след 
изтичането на срока по ал. 4 или 5.
(2) На присъствените заседания се осъщест­
вява аудиозапис за нуждите на протоколирането 
на заседанието.
(3) На онлайн заседанията се извършва ви­
деозаснемане за нуждите на протоколирането 
на заседанията.
(4) Членовете на Управителния съвет в 
тридневен срок от получаването на протокола 
по ал. 2 или 3 могат да представят бележки. 
След отразяване на бележките протоколът се 
подписва от председателя на Управителния съвет 
и се удостоверява за вярност от съставителя 
на протокола.
(5) При неприсъствено заседание се изготвя 
проект на протокол за взетите решения, който 
се предоставя по електронен път на членовете 
на Управителния съвет, които имат възможност 
в петдневен срок да представят бележки по 
електронната поща. Протоколът се подписва от 
председателя на Управителния съвет и се удосто­
верява за вярност от съставителя на протокола.
(6) Протоколите от проведените заседания се 
съставят от представител на Фонда, определен 
със заповед на изпълнителния директор.
Чл. 10. (1) Когато на заседание се обсъжда 
и решава въпрос, по който член на Управи­
телния съвет има частен интерес по смисъла 
на Закона за противодействие на корупцията, 
последният не може да участва в обсъждането 
и да гласува. Деклариране на частен интерес 
става най-късно до започването на заседанието. 
Обстоятелствата по тази алинея се отразяват в 
протокола от съответното заседание.
(2) Председателят на Управителния съвет е 
длъжен да направи отвод на член на Управи­
телния съвет, ако разполага с писмена досто­
верна информация за негов частен интерес във 
връзка с конкретно правомощие. Съответният 
член на Управителния съвет се изключва от 
заседанието и от гласуването.
Чл. 11. (1) Освен ако в закон е предвидено 
друго, членовете на Управителния съвет по 
чл. 26, ал. 1, т. 3 от ЗЗРК за участие в заседа­
нията на Управителния съвет получават въз­
награждение, което се посочва в заповедта по 
чл. 6, ал. 1. Възнагражденията на членовете на 
Управителния съвет се изплащат от бюджета 
на Фонда.
(2) Наличието или липсата на пречки за 
получаване на възнаграждение по ал. 1 се удос­
товерява с декларация по образец, утвърден от 
изпълнителния директор.
Раздел ІІ
Изпълнителен директор
Чл. 12. (1) Изпълнителният директор се назна­
чава за срок 4 години от министъра на културата 
след провеждане на конкурс. Провеждането 
на конкурса се излъчва на запис на интернет 
страницата на Министерството на културата.
(2) Изпълнителният директор трябва:
1. да е български гражданин, и
2. да има висше образование с образова­
телно-квалификационна степен „магистър“ и 
не по-малко от 5 години професионален опит, 
от които 3 на ръководна длъжност в профе­
сионалните направления от област на висше 
образование „Изкуства“ или в професионални 
направления история и археология, социология, 
антропология и науки за културата, икономика, 
право, филология, социални дейности и адми­
нистрация и управление.
(3) Конкурсът се обявява от органа по наз­
начаването, който със заповед определя:
1. длъжността, за която се провежда кон­
курсът;
2. минималните и специфичните изисквания 
за заемане на съответната длъжност;
3. начина за провеждане на конкурса;